
         Приложение № 4                                      
ОБЯСНИТЕЛНА ЗАПИСКА
Относно:  Проект на план-сметка на разходите за събиране, извозване и  обезвреждане на битовите отпадъци, поддържане чистотата на териториите за обществено ползване и годишен размер на такса битови отпадъци за 2016 год.

Проекта на план-сметката на разходите за събиране, извозване и  обезвреждане на битовите отпадъци, поддържане чистотата на териториите за обществено ползване за 2016г. е разработен на основание чл.66, ал.1 от ЗМДТ и включва необходимите разходи за:
· осигуряване на съдове за временно съхраняване на битовите отпадъци - контейнери, кофи и др.;

· събиране, включително разделно на битовите отпадъци и транспортирането им до депата или други инсталации и съоръжения за третирането им;

· проучване, проектиране, изграждане, поддържане, експлоатация, закриване и мониторинг на депата за битови отпадъци или други инсталации или съоръжения за обезвреждане, рециклиране и оползотворяване на битови отпадъци, включително отчисленията по чл. 60 и 64 от Закона за управление на отпадъците; 

· почистване на уличните платна, площадите, алеите, парковете и другите територии от населените места, предназначени за обществено ползване.
 
Основна цел при разработването на план-сметката, въз основа на която се определя размера на такса БО е запазване досегашния размер на таксата и за 2016год.
Разходите са планувани, съобразявайки се и със задълженията на общината по ЗУО, за намаляване количеството на отпадъците. Предвидено е 10% намаление на количеството отпадъци, спрямо количеството за 2015г.
Разпределението на разходите по дейности в  план-сметката за 2016 год., в размер на 449 665 лв. / Приложение 1/ е  както следва:

1.Събиране, включително разделно на  битовите отпадъци и  транспортирането им до депата или други инсталации и съоръжения за третирането им – 184 239 лв. : 

В тази дейност са планирани трудови разходи, разходи за лични предпазни средства и инвентар за работния екип;  разходи за ГСМ , текущи ремонти, такси, застраховки, винетки, годишни и ежедневни техничеки прегледи на три броя специализирани автомобила, както  и административни разходи.
2.  Осигуряване на съдове за временно съхраняване и специализирана техника за транспортиране на битовите отпадъци 64 752 лв.


Планувани са средства за погасяване главница на безлихвен кредит от ПУДООС, за проект „Оптимизиране на системата за управление на отпадъците в община Златоград”. С реализацията на проекта се оптимизира  съществуващата система за управление на отпадъците в общината, значително се намалиха разходите за събиране и транспортиране до Регионалното депо, както и  амортизационните разходи на автомобилния парк. Размер на дълга – 296 828.40 лв., срок на погасяване - пет години и гратисен период – три месеца.

3. Проучване, проектиране, изграждане, поддържане, експлоатация, закриване и мониторинг на депата за битови отпадъци или други инсталации или съоръжения за обезвреждане, рециклиране и оползотворяване на битови отпадъци, включително отчисленията по чл. 60 и чл.64 от Закона за управление на отпадъците – 147 112 лв.
Планираните средства включват експлоатационните разходи за Регионалното депо за ТБО, отчисленията по чл.60 и чл.64 от Закона за управление на отпадъците, които от 28 лв/тон за 2015 год. са завишени на 36 лв/тон за 2016 год., съгласно Наредба № 7/19.12.2013 г. за реда и начина за изчисляване и определяне размера на обезпеченията и отчисленията, изисквани при депониране на отпадъците. Предвидени са и средства за проектиране на площадка за временно съхранение на разделно събрани отпадъци.
Във връзка със задълженията на общината по чл.19, ал.3, т.6 от ЗУО,  за въеждане на система за разделно събиране на отпадъците  и чл.31, ал.1 от същия закон, за намаляване количеството на отпадъците, през 2016 год. ще се реализира проект за компостиране на биоразградими отпадъци, финансиран от набирателната сметка на РИОСВ – Смолян, за отчисленията по чл.64 от ЗУО.
 4. Почистване на уличните платна, площадите, алеите, парковите и другите територии, предназначени за обществено ползване – 53 562 лв. 
Планираните средства в тази дейност включват разходите за машинно метене на улични платна, тротоари, паркове, площади и др. територии за обществено ползване с мотометачна машина, разходи за почистване на наноси с багер ВАЛТРА и машинно миене на улични и тротоарни настилки с водоноска. Предвидени са и трудови разходи  за работния екип.
В разработения проект на  план – сметката / Приложение 2 / по населени места, предвидените разходи по дейности са разпределени, в зависимост от плануваното годишно количеството битови отпадъци за 2016 год., изчислено, съгласно данните по кантарни бележки за депонираните битови отпадъци на РД, количеството събрани биоразградими отпадъци, както  и данните от измереното количество  събрани БО от всяко населено място, за периода януари  2015 год. –  октомври 2015 год., намалено с 10%, предвид въвеждането на система за разделно събиране на отпадъците от домакинствата в гр.Златоград.. 

Приходите от такса битови отпадъци към 31.10.2015 год. са 348 577,43 лв.
Прогноза на приходите за 2016 г. – 449 665,33 лв т.ч.:

От облог -375 337,52 лв., при събираемост 80% 

От недобор – 74 327,81 лв., при събираемост 45% .
Предвид анализа за прогнозата на приходите  от такса битови отпадъци за 2016г. /приложение 3/ и предварителните разчети за необходимите средства, за предоставяне на услугите по събиране, включително разделно, извозване и обезвреждане в депа или в други съоръжения на битовите отпадъци, както и поддържане чистотата на местата за обществено ползване в населените места на община Златоград , за 2016 год. предвиждаме запазване размера на такса битови отпадъци за 2014год., определен с Решение на Общински съвет Златоград   № Е 579 / 20.12.2013 год. 



В Общинска администрация Златоград функционира  Система за  управление на качеството и информационната
сигурност, в съответствие с изискванията на стандартите ISO 9001:2008 и ISO 27001:2005.

